  Туспуктэм: Руслан Нуриахметов Ольга Козачёк Корреспондент Наталия Сильвестрова 2024-тӥ арын Сарапул ёросын, Вавож но Шаркан черкогуртъёсын, Балезино, Яр каргуртъёсын егитъёслы вить центръёс лэсьтозы. Со сярысь журналистъёслы Удмуртиысь егитъёсын ужанъя агентстволэн кивалтӥсез Алексей Выстребов ивортӥз. Тужгес но бадӟымез центр Балезиноын луоз. Ярын Егитъёслэн центрзы судлэн азьвыл юртаз интыяськоз. 2024-тӥ арын отын тупатъян ужъёс ортчозы. « Егитъёслэн вань центръёсазы, кудъёссэ ми тупатъяломы, ёрослы кулэ луись мерлыко интыосты радъянлы саклык висъялом – коворкингъёс, куара гожтон студиос, лекторийёс, мастерскойёс » Алексей Выстребов, Удмуртиысь егитъёсын ужанъя агентстволэн кивалтӥсез Со сяна, Ижкарын, Можгаын но Пичи Пургаын куинь Добро.Центр усьтыны малпало.  Добро.Центръёс карысь мерлыко но граждан кичӧлтонъёсты азинтонэн выро, со понна асьсэ ӵектосъёссэс улонэ пыӵатыны ватсаса юрттэт басьто. Тодэ вайытом, Сарапулын егитъёслэсь выльдэм центрзэс усьтӥзы. Тегъёс: егитъёс тупатъянужъёс лэсьтӥськон Сарапул Яр Вавож Шаркан Балезино Удмуртия  